तिब्बत चीन के प्रतीकात्मक आधिपत्य में बौद्ध भिक्षुओं (लामाओं) द्वारा धर्मराज्य के रूप में शासित होता रहा था। प्रारंभ में अंग्रेजों द्वारा तिब्बत के साथ मैत्रीपूर्ण संबंध स्थापित करने की दिशा में कोई महत्वपूर्ण उपलब्धि हासिल नहीं हुयी तथा कर्जन के भारत आगमन के पश्चात संबंधों में गतिरोध पैदा हो गया। तिब्बत पर चीन का आधिपत्य अप्रभावी था तथा यहां धीरे-धीरे रूसी प्रभाव में वृद्धि होने लगी। ऐसी सूचनायें मिलीं कि रूस, तिब्बत में अपने सैन्य प्रभाव में धीरे-धीरे वृद्धि कर रहा है। कर्जन इन सूचनाओं से सतर्क हो गया तथा उसने तिब्बतियों से समझौता करने के उद्देश्य से कर्नल यंगहस्बैंड के नेतृत्व में एक गोरखा टुकड़ी को विशेष अभियान दल के रूप में तिब्बत भेजा। लेकिन तिब्बतियों ने समझौता करने से इंकार कर दिया तथा अहिंसात्मक प्रतिरोध की नीति अपनायी। तत्पश्चात यंगहस्बैंड ने ल्हासा पर आक्रमण कर दिया (अगस्त 1940) तथा दलाई लामा भाग खड़ा हुआ। यंगहस्बैंड ने तिब्बत के अधिकारियों के सम्मुख एक प्रस्ताव पेश किया, जिसके अनुसार-